Mauno Lehtinen

Mauno Lehtinen (5. tammikuuta 1921 Turku – 3. syyskuuta 1972) oli suomalainen jääkiekkoilija ja jalkapalloilija. Hän pelasi jääkiekon SM-sarjassa vuosina 1940–1957 ja voitti yhden Suomen-mestaruuden.Jääkiekkokirja 2005–2006, s. 291 Jalkapallon SM-sarjassa hän pelasi kaudesta 1946–1947 kauteen 1952Vuorinen & Kasila, s. 176 ja voitti yhden Suomen-mestaruuden.

Lehtinen pelasi jääkiekon SM-sarjaa Turun Palloseuran joukkueessa vuosina 1940–1941, 1942–1945, 1946–1948 ja 1952–1957 sekä Turun Pallokerhon joukkueessa kaudella 1949–1950.Suuri Jääkiekkoteos 1, s. 248–249 Hän pelasi SM-sarjassa yhteensä 82 ottelua, joissa hänen tehopisteensä olivat 34 + 8 = 42 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti kolme SM-hopeaa ja yhden SM-pronssin.

Jalkapallossa Lehtinen voitti Turun Palloseuran joukkueessa Suomen-mestaruuden vuonna 1949 ja sai SM-hopeaa vuonna 1948. Hän pelasi Turun Palloseurassa myös jääpalloa ja käsipalloa.

 Lähteet 





 Viitteet 

Luokka:Suomalaiset jääkiekkoilijat
Luokka:Suomalaiset jalkapalloilijat
Luokka:Jalkapallon Suomen mestarit
Luokka:Vuonna 1921 syntyneet
Luokka:Vuonna 1972 kuolleet